CELEX: 62018TN0507
Language: fi
Date: 2018-08-24 00:00:00
Title: Asia T-507/18: Kanne 24.8.2018 – Ranska v. komissio

29.10.2018   
            
            
               FI
            
            
               Euroopan unionin virallinen lehti
            
            
               C 392/32
            
         
      Kanne 24.8.2018 – Ranska v. komissio
      (Asia T-507/18)
      (2018/C 392/40)
      Oikeudenkäyntikieli: ranska
      
         Asianosaiset
      
      
         Kantaja: Ranskan tasavalta (asiamiehet: F. Alabrune, D. Colas, A.-L. Desjonquères, S. Horrenberger ja A. Alidière)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.6.2018 annetun komission täytäntöönpanopäätöksen (EU) 2018/873 siltä osin kuin siinä sovelletaan 5 prosentin kertaluonteista rahoitusoikaisua, määrältään 1 945 435,39 euroa, kohdassa ”Muu suora tuki – POSEI” perusteena ”joidenkin banaanilähetysten väärä kirjaus” varainhoitovuosina 2013, 2014, 2015 ja 2016
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, joka koskee oikeudellista virhettä, jonka komissio väitetysti teki banaanitukien sääntöjenmukaisuuden tarkastamista koskevassa menettelyssä, koska se noudatti Guadeloupeen ja Martiniqueen sovellettavan syrjäisestä sijainnista ja saaristoasemasta johtuvia erityisiä valinnaisia toimenpiteitä koskevan ohjelman (POSEI) mukaiseen tukeen oikeuttavien vihreiden banaanien osalta virheellistä ”kaupan pitämisen” käsitettä.
      Ensimmäiseksi kantaja nimittäin katsoo, että komissio noudatti sellaista kyseisen käsitteen tulkintatapaa, jossa ei oteta huomioon banaanien kaupan pitämistä koskevista vaatimuksista, kyseisten kaupan pitämistä koskevien vaatimusten noudattamisen valvontaan liittyvistä säännöistä ja banaanialalla tehtäviä ilmoituksia koskevista vaatimuksista 19.12.2011 annetun komission täytäntöönpanoasetuksen (EU) N:o 1333/2011 (EUVL 2011, L 336, s. 23) soveltamisalaa.
      Toiseksi se esittää, että komissio noudattama mainitun käsitteen tulkita perustuu maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1308/2013 (EUVL 2013, L 347, s. 671) 76 artiklan virheelliseen soveltamiseen.